Lars Enarsonin opetusta
JERUSALEMIN MUUREILLA
Shalom täältä Jerusalemista!
Aloitamme nyt rukouskoulun.
Opetamme rukoilemaan ja valvomaan Jerusalemin muureilla.
Toivottavasti saat kurssista paljon apua ja johdatusta.
Luetaan aluksi 1. Piet. 4:7 (RK -12): -
"Kaiken loppu on lähellä.
Olkaa siis ymmärtäväisiä ja raittiita voidaksenne rukoilla."
Alkaessaan opettaa lopun ajoista -
Pietari kehottaa meitä varaamaan aikaa rukoukseen.
Meillä täytyy olla itsekuria ja elämä sellaisessa järjestyksessä, -
että voimme rukoilla. Rukous on olennaisen tärkeää.
Mitä Israeliin tulee, Jesaja 62:ssa sanotaan, -
että Jumala on asettanut Jerusalemin muurille vartijoita.
He eivät saa vaieta päivällä eivätkä yöllä.
He eivät saa suoda itselleen eivätkä Herralle lepoa, -
ennen kuin hän asettaa Jerusalemin ennalleen.
Elämme nyt lopun aikoja ja odotamme Messiaan palaavan -
ja perustavan Jerusalemista käsin valtakuntansa maan päälle.
Samalla Jumala kutsuu Jerusalemin muureille vartijoita, -
jotka huutavat hänen puoleensa yötä päivää.
Kerromme rukouskoulussa, miten sinusta voi tulla muurinvartija.
Jeesuksen heprealainen nimi on Jeshua.
Lähetämme ohjelmiamme Israelista ja kutsumme Jeesusta myös Jeshuaksi.
Jeesus kutsuu autuaaksi sitä, jonka hän tapaa tullessaan valvomasta.
Häntä Jeesus aikoo palvella.
Herra haluaa meidän valvovan rukouksessa ennen hänen paluutaan.
Rukous on oleva elintärkeää.
Monet sanovat, etteivät koe kutsua rukoukseen, -
mutta kaikki siihen on kutsuttu.
Jotta kokisimme rukouksen omaksemme, on otettava selville, -
miksi meidän tulee rukoilla. Mitä tarkoitusta se palvelee?
Jumala kutsui minut rukoustyöhön lokakuussa 1977 -
unohtumattomalla tavalla.
Hän ei sanonut kutsuvansa minua rukoustyöhön -
vaan selitti minulle, mitä rukous on.
Päätin, että sille haluan omistaa koko loppuelämäni.
Pyhä Henki antoi minulle silloin raamatunkohtia.
Yksi niistä oli Isä meidän -rukouksesta, -
jossa Mestari opetti opetuslapsiaan rukoilemaan.
Matt. 6:9-11: "Isä meidän, joka olet taivaissa!
Pyhitetty olkoon sinun nimesi; tulkoon sinun valtakuntasi; -
tapahtukoon sinun tahtosi myös maan päällä niinkuin taivaissa."
Pyhä Henki kysyi minulta: -
"Miksiköhän Jeshua opetti rukoilemaan tällä tavoin, -
jos Jumalan tahto toteutuu joka tapauksessa?"
Ajattelin niin kuin monet, -
että Jumalan tahto tapahtuu ilman omaa osallisuuttani.
Hänellähän on kaikki valta. Hän tekee, mitä tahtoo.
Mutta silloin olisi tarpeetonta rukoilla: -
"Tapahtukoon sinun tahtosi maan päällä niin kuin taivaassa."
Siinä on syy, miksi Jumala haluaa meidän rukoilevan.
Saamme mitä pyydämme.
Kun rukoilemme Jumalan tahdon tapahtumista, niin tapahtuu.
On valtava etuoikeus, -
että saamme olla kaikkivaltiaan Jumalan mukana vaikuttamassa -
hänen tahtonsa tapahtumista maan päällä.
En tiedä suurempaa etuoikeutta enkä iloa, -
kuin saada tehdä yhteistyötä Jumalan kanssa -
hänen tahtonsa tapahtumiseksi. Kyseessä on myös valtava vastuu.
Jumala haluaa sellaisia, jotka anovat hänen tahtonsa tapahtumista.
Samasta asiasta kertoo tuttu raamatunkohta Hes. 22:30: -
"Minä etsin heidän joukostansa miestä, joka korjaisi muurin -
ja seisoisi muurinaukossa minun edessäni maan puolesta, -
etten minä sitä hävittäisi, mutta en löytänyt.
Sentähden minä vuodatan heidän ylitsensä kiivauteni, -
hukutan heidät vihani tulella."
Jumala etsii ihmisiä "seisomaan hänen edessään muurinaukossa", -
torjumaan hänen tuomionsa ja anomaan hänen armoaan.
Kun Jumala oli päättänyt tuhota israelilaiset, -
Mooses asettautui muurinaukkoon ja sanoi: -
"Jos tuhoat kansasi, saat aloittaa minusta."
Näin esirukoilija astui esiin torjumaan Jumalan tuomiota.
Jumala haluaa pelastaa ja asettaa ennalleen -
Israelin lisäksi kansamme, kotimme, seurakuntamme jne.
Siksi tarvitaan esirukoilijoita.
Esirukous on valtavan vakava ja tärkeä kutsumus.
Siitä haluamme rukouskoulussa opettaa.
Kun Jumala kutsui minut, hän sanoi nämä järisyttävät sanat: -
"Totisesti Herra Jumala ei tee mitään ilman rukousta."
Siinä lainattiin osittain Aamoksen 3. lukua.
Aamos 3:7: -
"Sillä ei Herra ...tee mitään -
ilmoittamatta salaisuuttaan palvelijoillensa profeetoille.
Jumala haluaa ensin ilmoittaa meille, mitä hän aikoo tehdä.
Miksi Jumala haluaa sen meille ilmoittaa?
Esimerkiksi Daniel sai Kirjoituksia lukiessaan selville, -
mitä Jumala aikoi tehdä.
Dan. 9:1: -
"Daarejaveksen, Ahasveroksen pojan, ensimmäisenä hallitusvuotena, -
hänen, joka oli meedialaista sukua -
ja oli tullut kaldealaisten valtakunnan kuninkaaksi -
...minä, Daniel, kirjoituksista huomasin vuosien luvun, -
josta Herran sana oli tullut profeetta Jeremialle, -
että Jerusalem oli oleva raunioina seitsemänkymmentä vuotta."
Jumala oli ilmestynyt profeetta Jeremialle.
Tämä oli kirjoittanut sanoman ylös.
Sitä lukiessaan Daniel sai selville Jumalan tahdon Jerusalemille.
Miten Daniel siihen reagoi? Dan. 9:3: -
"Ja minä käänsin kasvoni Herran Jumalan puoleen -
hartaassa rukouksessa ja anomisessa, -
paastossa, säkissä ja tuhassa.
Minä rukoilin Herraa, Jumalaani, tunnustin ja sanoin..."
Kun Daniel sai selville, mitä Jumala oli aikonut tehdä, -
hän ei innostunut siitä, -
että kansa saisi nyt 70 vuoden jälkeen alkaa pakata tavaroitaan.
Tuolloin 70 vuotta oli melkein kulunut.
Sen sijaan Daniel otti vastuuta profetian sanasta -
ja antautui totiseen rukoukseen ja paastoon.
Daniel alkoi huutaa Jumalan puoleen, -
ikään kuin hän olisi yrittänyt taivutella Jumalaa -
tekemään jotain, mitä tämä ei halunnut tehdä.
Kuitenkin Jumala oli jo kertonut hänelle tahtonsa.
Kun tiedämme hänen tahtonsa, silloin totinen rukous alkaa.
Katsotaan Johanneksen ensimmäi- sestä kirjeestä tärkeä kohta.
1. Joh. 5:14-15: -
"Ja tämä on se uskallus [luottamus], -
joka meillä on häneen, -
että jos me jotakin anomme hänen tahtonsa mukaan..."
Näin saadaan rukousvastauksia.
"Jos me jotakin anomme hänen tahtonsa mukaan, -
niin hän kuulee meitä.
Ja jos me tiedämme hänen kuulevan meitä, mitä ikinä anommekin, -
niin tiedämme, että meillä myös on kaikki se, -
mitä olemme häneltä anoneet."
Jos kyseessä on Jumalan tahto, niin hän kuulee meitä.
Asian suuruudella ei ole väliä.
Voi olla kyse sinusta, jostain maasta tai Jerusalemista.
Kun rukoilet Jumalan tahdon mukaan, sinulla on jo vastaus.
Siksi meidät on kutsuttu Jerusalemin muurinvartijoiksi -
tähystämään ja tarkkaamaan Jumalan ääntä, -
jotta saisimme selville hänen tahtonsa.
Silloin voimme rukoilla hänen tahtonsa mukaan -
ja saada vastauksia.
Tällaiseen ihanaan yhteistyöhön Jumala meitä kutsuu.
Voit olla rukoilemalla mukana siinä, mitä Jumala tekee.
Näin voit kokea, että sinuakin kutsutaan muurinvartijaksi.
Jos rakastat Jumalaa, haluat hänen tahtonsa tapahtuvan.
Jos rakastat häntä, haluat hänen ihanan valtakuntansa tulevan.
Maailma täyttyy pimeydestä, pahuudesta ja väkivallasta.
Me tarvitsemme vartijoita Jerusalemin muureille -
huutamaan hänen puoleensa hänen tahtonsa tapahtumista.
Kyseessä on valtava etuoikeus mutta myös valtava vastuu.
Siksi meillä on tämä rukouskoulu.
Eli otetaan ensin selville, mikä Jumalan tahto on.
Kun sen tiedämme, voimme rukoilla voimalla ja uskoen.
Mennään profeetta Habakukin kirjaan.
Luvussa 1 Habakuk esittää Jumalalle kysymyksiä.
Hän on turhautunut ja epätoivoinen eikä ymmärrä, mitä tapahtuu.
Luvussa 2 kerrotaan profeetan päätöksestä. Hab 2:1: -
"Minä seison vartiopaikallani, asetun varustukseen..."
Siinä puhutaan rukoukseen asettautumisesta.
"...ja tähystän, nähdäkseni, mitä hän minulle puhuu, -
mitä hän valitukseeni vastaa."
Sitten Herra vastasi hänelle, ja hänen piti kirjoittaa vastaus ylös.
Luvussa 3 on Habakukin rukous.
Hän rukoili sen vastauksen pohjalta, jonka hän sai -
asettauduttuaan muurille valvomaan.
Jumala puhuu meille kuten Danielillekin -
pääasiassa Kirjoitustensa kautta.
Löydettyään Jeremian kirjasta Jumalan suunnitelman -
Daniel syttyi rukoilemaan Jumalan tahdon tapahtumista.
Varsinainen rukoilijan esikuva on Mestarimme itse.
Kun opetuslapset näkivät Jeesuksen rukoilevan Luuk. 11:ssä, -
he pyysivät häntä opettamaan heitäkin rukoilemaan.
Jeesus oli kutsunut opetuslapset julistamaan evankeliumia.
Silti Raamattu ei kerro, -
että he olisivat pyytäneet Herraa opettamaan heitä saarnaamaan.
Sitä vastoin he halusivat oppia rukoilemaan.
Rukouselämämme määrittää palvelutyömme suuruuden.
Luuk 11:1: "Ja kun hän oli eräässä paikassa rukoilemassa -
ja oli lakannut, eräs hänen opetuslapsistansa hänelle: -
'Herra, opeta meitä rukoilemaan, -
niinkuin Johanneskin opetti opetuslapsiansa.'"
He näkivät, miten Jeesus korosti rukouksessa viipymistä.
Jeesus nousi usein ylös aikaisin saadakseen rukoilla yksin.
Joskus hän rukoili Jumalaa vuorella koko yön.
Kun hänet kastettiin, hän rukoili niin, -
että taivas aukeni ja Pyhä Henki laskeutui hänen ylleen.
Kun hän vei kolme opetuslastaan korkealle vuorelle, -
hän rukoili niin, että muuttui muodoltaan.
Getsemanen puutarhassa hän rukoili, -
kunnes enkeli tuli häntä vahvistamaan taistelussa.
Hän eli koko elämänsä rukouksessa voidakseen tehdä Jumalan tahdon.
Joh. 5:19: "Poika ei voi itsestänsä mitään tehdä, -
vaan ainoastaan sen, minkä hän näkee Isän tekevän."
Hän sanoi ja teki sen, mitä kuuli Isältään.
Hän on esikuva, jota meidät on kutsuttu seuraamaan.
Jeesus rukoili "väkevällä huudolla ja kyynelillä" (Hebr. 5:7).
Hän vuodatti koko sielunsa rukoukseen.
"Vanhurskaan voimallinen rukous saa paljon aikaan." (Jk 5:16, RK -12)
Tarvitsemme nyt lopunaikoina kipeästi rukoustaistelijoita, -
joilla on valta ja voima rukoilla Jumalan tahdon tapahtumista.
Skotlannin kuningatar Maria sanoi uskonpuhdistuksen aikaan: -
"Pelkään John Knoxin rukouksia enemmän kuin Espanjan laivastoa."
Espanja oli sen ajan suurvalta.
Kuningatar pelkäsi enemmän Jumalan miehen rukouksia -
kuin koko Espanjan sotavoimaa.
Sellaisiksi rukoilijoiksi Jumala meitä kutsuu.
Kutsu on niitä varten, jotka sitä haluavat.
Hän kutsuu vapaaehtoisia.
Psalmi 110:1: -
"Herra sanoi minun Herralleni: 'Istu minun oikealle puolelleni, -
kunnes minä panen sinun vihollisesi sinun jalkojesi astinlaudaksi.'"
Niin käy, kun Messias palaa Öljyvuorelle.
Jae 2: "Herra ojentaa sinun valtasi valtikan Siionista; -
hallitse vihollistesi keskellä.
Altis on sinun kansasi sinun sotaanlähtösi päivänä..."
Nytkin Herra kokoaa altista sotajoukkoa rukoilemaan, -
kunnes hänen tahtonsa tapahtuu.
Jumala toivoo ja tarvitsee sellaisia, -
jotka huutavat hänen puoleensa.
Rukoukseen antautumisessa ei olisi mitään mieltä, -
jos Jumalan tahto toteutuisi joka tapauksessa.
Tämä näkyy Jesajan luvusta 62.
Sen alussa Jumala puhuu tahdostaan Jerusalemia kohtaan.
Herra sanoo: "Siionin tähden minä en voi vaieta, -
ja Jerusalemin tähden en lepoa saa, -
ennenkuin sen vanhurskaus nousee kuin aamunkoi -
ja sen autuus kuin palava tulisoihtu.
Ja kansat näkevät sinun [Jerusalemin] vanhurskautesi, -
kaikki kuninkaat sinun kunniasi; -
ja sinulle annetaan uusi nimi, jonka Herran suu säätää."
Jumala ei aio levätä, ennen kuin hänen tahtonsa tapahtuu -
Jerusalemin kohdalla. Mutta sen jälkeen sanotaan (RK -12): -
"Sinun muureillesi, Jerusalem, minä olen asettanut vartijat.
Älkööt he vaietko hetkeksikään, ei päivällä eikä yöllä.
Te, jotka muistutatte Herraa, älkää suoko itsellenne lepoa.
Älkää suoko hänelle lepoa..."
Jumala haluaa tehdä kanssamme yhteistyötä.
Lauseessa "te, jotka muistutatte Herraa", on sana "muistuttaa", -
jota käytetään nykyhepreassa "sihteeristä".
Sihteeri tietää, mitä esimiehen kalenterissa lukee, -
ja muistuttaa häntä edessä olevista tehtävistä.
Me Jerusalemin muureilla vartioivat olemme Herran sihteereitä, -
jotka muistuttavat häntä siitä, mitä hän on Sanassaan luvannut.
Meidän tulee olla kuin Daniel, -
joka antautui totiseen rukoukseen säkissä ja tuhkassa -
saatuaan tietää Jumalan tahdon.
Kun saamme Jumalan Sanasta ilmestyksen hänen tahdostaan, -
täytymme voimalla ja olemme vakuuttuneita asiasta.
Saamme lujan luottamuksen siihen, -
että jos rukoilemme hänen tahtonsa mukaan, hän kuulee meitä.
Emme saa antaa hänelle rauhaa emmekä vaieta öin emmekä päivin, -
ennen kuin Jumalan tahto tapahtuu Jerusalemissa -
kun hän asettaa sen ennalleen ja tekee siitä ylistyslaulun.
Nämä asiat toteutuvat lopullisesti, -
kun Messias saapuu taivaasta Öljymäelle ja Jerusalemiin.
Hänet toivotetaan tervetulleeksi sanoin: -
"Siunattu olkoon hän, joka tulee Herran nimeen!"
Meidät on kutsuttu valmistamaan hänelle tietä -
rukoilemalla hartaasti Jerusalemin muureilla.
Jes. 52:8: "Kuule! Vartijasi korottavat äänensä, -
kaikki he riemuitsevat, sillä he näkevät silmästä silmään, -
kuinka Herra palajaa Siioniin."
Tulkoon rukouksesta elämämme suurin palo ja kaipaus, -
niin että pidämme tärkeimpänä varata siihen aikaa.
Jumala on kutsunut meidät anomaan hänen tahtonsa tapahtumista.
Nykypäivän pahuuden näkeminen -
voi innostaa sinua rukoilemaan -
Jumalan tahdon tapahtumista ja hänen valtakuntansa tulemista.
Sitten Jeesus saapuu vastauksena rukouksiimme.
Raamatunkin lopussa rukoillaan: "Aamen, tule, Herra Jeesus!"
Hän siunaa erityisesti niitä, jotka hänen tullessaan valvovat.
Ei luovuteta vaan vartioidaan innokkaasti Jerusalemin muureilla.
Opetamme jatkossa siitä, miten sinustakin voi tulla esirukoilija.
Siunausta sinulle! Shalom Jerusalemista!
Suomennos: Annamari Kortelainen